Sofort noch dere Restaurierig het dr Matthäus Merian em Eltere dr Dotedanz abzeichnet und en zsämme mit de Värsli in Chupferplatte gstoche. Im Johr 1621 het dr Johann Jakob Merian die Stich zum erste Mol in Buechform usegee und es isch no zwei Mol ufgleit worde. Aber erst d Überarbeitig vo de Chupferplatte dur e Matthäus Merian em Eltere und däm si 4. Uflag het s Bild wiit über d Gränze vo Basel bekannt gmacht und isch au in Reisebricht erwähnt worde. Im Kunstmuseum Basel si im Merian siini Platte in ere Neuuflag vo 1744 z gseh.